Deixar de fer té més sentit que mai
Decidir sobre proves diagnòstiques i tractaments
En persones adultes en aguditzacions d'asma, no es recomana administrar corticoides intramusculars com a primera opció quan la via oral està preservada, excepte en determinades situacions clíniques.
En els pacients adults amb trastorn depressiu major no s'han de mesurar els nivells plasmàtics de serotonina com a criteri diagnòstic d'aquest trastorn.
En nens menors de 3 anys no s'haurien de fer circumcisions.
En menors de 2 anys amb un traumatisme cranial accidental lleu i risc moderat de lesió intracranial es recomana no realitzar de forma sistemàtica una radiografia de crani.
En persones adultes sanes i asimptomàtiques no es recomana practicar anàlisis de sang periòdiques anuals.
La hiperuricèmia asimptomàtica no s'ha de tractar sistemàticament, excepte en xifres molt elevades (a partir de 13 mg/dl en homes, i 10 mg/dl en dones), en tractaments oncològics o en presència d'excreció urinària d'àcid úric (sobre 1.100 mg/dia).
En els malalts asmàtics adults, si la malaltia no està ben controlada, els LABA no s'han de prescriure en monoteràpia.
Sempre han d'anar associats a corticosteroides inhalats.
El vertigen posicional paroxístic benigne no s'ha de tractar de forma rutinària amb sedants vestibulars.
Les malalties infeccioses de l'aparell respiratori de la població infantil que tenen un origen principalment víric -com és el cas de la faringitis, bronquitis aguda, bronquiolitis i rinosinusitis- no s'haurien de tractar rutinàriament i sistemàticament amb antibiòtics, amb l'excepció de què es pugui confirmar la presència d'una infecció bacteriana o hi hagi una forta sospita d'aquesta.
La bronquiolitis en lactants no s'hauria de tractar rutinàriament amb broncodilatadors B2 adrenèrgics.
En gent gran, els símptomes relacionats amb canvis conductuals i/o cognitius d'inici agut i amb risc de patir delírium, no s'haurien de tractar rutinàriament amb benzodiazepines.
Els pacients amb episodi depressiu major lleu no s'han de tractar amb fàrmacs antidepressius en la fase inicial, excepte si tenen antecedents d'episodis depressius moderats o greus.
En el dolor abdominal agut la radiografia d'abdomen simple no aporta valor afegit al maneig del pacient, excepte si hi ha sospita d'oclusió intestinal, perforació de víscera buida, còlic nefrític per litiasi radioopaca i cossos estranys.
No es recomana la prescripció rutinària de benzodiazepines de semivida llarga a la gent gran per al tractament crònic de l'insomni com a primera opció.
No s'haurien de realitzar rutinàriament estudis radiogràfics de columna completa en pacients amb sospita d'escoliosi idiopàtica.
Així mateix, en el seguiment clínic del pacient amb diagnòstic d'escoliosi idiopàtica no s'haurien d'utilitzar tècniques radiogràfiques no optimitzades.
No s'hauria de recomanar la realització d'estudis d'imatge en nens i nenes amb sinusitis llevat de la persistència de manifestacions clíniques greus, complicacions o indicació de cirurgia.
En el diagnòstic de la bronquiolitis no es recomana fer radiografia de tòrax de manera sistemàtica.
Essencial recomana que "en pacients amb anèmia per malaltia renal crònica (estadis III-V no en diàlisi) i nivells d'hemoglobina ≥11 g/dl, no s'hauria d'iniciar tractament amb agents estimulants de l'eritropoiesi" http://bit.ly/1lrWrK1.
El doctor Joan Manuel Díaz del servei de nefrologia de la Fundació Puigvert i president de la Societat Catalana de Nefrologia explica l'abast d'aquesta recomanació.
Per a la seva elaboració també s'ha comptat amb la col•laboració del Centre Cochrane Iberoamericà–Comissió MAPAC (Millora de l'Adequació de la Pràctica Assistencial i Clínica) de l'Hospital de la Santa Creu i Sant Pau.
Essencial http://essencialsalut.gencat.cat és una iniciativa de l'Agència de Qualitat i Avaluació Sanitàries de Catalunya (AQuAS) http://aquas.gencat.cat del Departament de Salut que identifica pràctiques clíniques de poc valor i promou recomanacions a fi d'evitar-ne la realització.
La bacteriúria asimptomàtica no s'ha de tractar sistemàticament amb antibiòtics, excepte en dones embarassades i altres casos molt concrets.
No es recomana la vitamina D en persones grans en la comunitat per reduir el risc de caigudes, excepte en persones amb dèficit de vitamina D.
Per al tractament simptomàtic de la febre en la població pediàtrica, s'hauria d'evitar la pauta alternant d'antitèrmics.
En pacients amb malaltia crònica avançada que presenten dispnea, l'oxigenoteràpia domiciliària no està indicada si el pacient no té insuficiència respiratòria.
No es recomana la prescripció sistemàtica d'estatines per a la prevenció primària cardiovascular en població amb risc coronari baix o moderat.
Cal valorar altres factors per reclassificar clínicament el risc i identificar-ne els candidats adients.
Els pacients amb pneumònia d'origen comunitari no haurien d'ingressar a l'hospital si prèviament no s'ha avaluat la gravetat segons escales pronòstiques validades que ajudin a decidir, d'acord amb la situació del pacient, la idoneïtat del nivell d'atenció (domicili, hospital, intensius)
L'otitis mitjana aguda no ha de ser tractada sistemàticament amb antibiòtics.
En infants majors de 2 anys amb clínica lleu i sense factors de risc, cal adoptar inicialment una conducta expectant
En els casos de part normal no s'hauria de practicar l'episiotomia de manera rutinària
En nens i nenes amb refredat comú i tos, no s'haurien d'utilitzar de forma rutinària fàrmacs per al seu tractament simptomàtic, llevat que tinguin comorbiditats que ho requereixin
La determinació del PSA com a cribratge poblacional de càncer de pròstata no s'hauria de realitzar en no aportar beneficis en termes de reducció de mortalitat.
El mal d'esquena és el problema de salut més freqüent en la població catalana, el quart motiu de consulta a l'atenció primària en termes de freqüència i la primera causa d'incapacitat temporal a Catalunya.
Perllongar més enllà dels dotze mesos el tractament rehabilitador de les seqüeles després de patir un ictus no millora el procés de recuperació neurològica i funcional
Densitometria aplicada a l'osteoporosi